AFI (hudobná skupina)

**AFI** (**A** **F**ire **I**nside) je americká hardcorová (tiež označovaná ako punk rocková alebo post-hardcorová) skupina z Ukiahu v Kalifornii. Skupinu založili v roku 1991 Davey Havok (spev), Mark Stopholes (gitara), Vic Chalker (basová gitara) a Adam Carson (bicie). Ich tvorba je v podobnom žánry, ako hrajú The Cure, Ramones, možno tam nájsť death rock či hardcore. Vďaka umeniu spojiť hlasnú agresívnu hudbu spolu s melancholickými melódiami si získali mnoho fanúšikov. Získavali ich najmä na svojich koncertoch, na ktorých spievajú vždy naživo. Videoklip k piesni „Miss Murder“ bol nominovaný v súťaži MTV Video Music Awards v kategórii Najlepší videoklip roka. Zatiaľ posledný album skupiny vyšiel v roku 2013 s názvom Burials.

## História
### Začiatky
Skupinu na strednej škole založili spevák Davey Havok (vlastným menom Dave Merchand), gitarista Mark Stopholese a basgitarista Vic Chalker, ku ktorým sa pridal bubeník Adam Carson. Názov skupiny v tom období znamenal Asking for It   a Anthems for Insubordinates. Chalker zakrátko odchádza a strieda ho Geoff Kresge. Prvé oficiálne nahrávky pochádzajú z jeho garáže pod názvom vydavateľstva Key Lime Pie. AFI sa na krátku dobu rozpadli, pretože jednotliví členovia išli na odlišné školy, ale po vystúpení v divadle Phoenix v roku 1993 sa rozhodli pokračovať v hudbe.

### Prvé albumy
Debutový album Answer That and Stay Fashionable vyšiel vo vydavateľstve Wingnut Records, potom však skupina prešla pod Nitro Records, ktoré vlastnil Dexter Holland zo skupiny The Offspring. Prvým albumom, ktorý AFI pre Nitro Records nahrali bol Very Proud of Ya, z ktorého pochádza tiež prvý videoklip k piesni He Who Laughs Last. Po väčšej časti turné k tomuto albumu odchádza Kresge. Jeho miesto preberá Hunter Borgan, ktorý hrá na ďalšom albume Shut Your Mouth and Open Your Eyes. Po vydaní A Fire Inside EP odchádza aj Stopholese a do AFI prichádza Jade Puget, ktorý predtým spieval na albumoch skupiny sprievodné vokály.

### Neskoršie obdobie s Nitro Records
S príchodom Pugeta sa začalo hudobné smerovanie skupiny pomaly meniť. Nový album Black Sails in the Sunset (1999) obsahoval temnejší zvuk, ako jeho predchodcovia.. Holland spieval na albume vokály v piesňach Clove Smoke Catharsis a The Prayer Position. V októbri toho istého roku vydáva skupina All Hallow's EP, ktoré je tematicky zamerané na Halloween. Z ďalšieho albumu The Art of Drowning pochádza singel The Days of the Phoenix. Na albume je tiež skladba The Despair Factor, podľa ktorej bol pomenovaý oficiálny fanklub skupiny, The Despair Faction. The Art of Drowning bol zaradený medzi desiatku najvplyvnejších albumov z roku 2000.

### Mainstreamový úspech a súčasnosť
V roku 2002 prešli AFI k vydavateľstvu DreamWorks, kde vydali 336 EP. To bolo v roku 2003 nasledované albumom Sing the Sorrow. Táto nahrávka predstavovala prechod k novému štýlu, post-hardcoru. Pochádzajú z neho tri single, Girl's Not Grey, The Leaving Song Pt. II a Silver and Cold. K albumu vyšlo tiež DVD, z ktorého pochádza krátky film Clandestine. Nasledujúci album Decemberundergroud (vydaný v roku 2006 pod vydavateľstvom Interscope) sa stal prvým albumom skupiny, ktorý sa dostal na prvé priečky rebríčkov.  Pochádzajú z neho úspešné single Miss Murder a Love Like Winter. 

V roku 2008 plánovala skupina vydať EP, ktoré by obsahovalo nevydané piesne nahraté pre albumy Sing the Sorrow a Decemberunderground. Toto EP však nikdy nevyšlo, namiesto toho sa tieto skladby objavili ako bonusy na niektorých verziách ôsmeho albumu Crash Love. Tento album vyšiel v roku 2009. Zatiaľčo na predchádzajúcom albume AFI experimentovali s elektronickou hudbou (napr. v skladbách ako Love Like Winter alebo 37mm), tento album bol viac rockovo orientovaný, najmä preto, lebo Havok a Puget sa predtým venovali bočnému elektronickému projektu Blacq Audio.

V októbri 2013 vyšiel deviaty album Burials, ktorého vydaniu predchádzali dva single, I Hope You Suffer a 17 Crimes.

## Členovia skupiny
### Súčasní členovia
* Davey Havok – spev (od r. 1991)
* Jade Puget – gitara, vokály, klávesy (od r. 1998)
* Hunter Burgan – basgitara, vokály, programming, keyboard (od r. 1997)
* Adam Carson – bicie, vokály (od r. 1991)

### Bývalí členovia
* Mark Stopholese – gitara, vokály (1991 – 1998)
* Geoff Kresge – basgitara, vokály (1993 – 1997)
* Vic Chalker – basgitara (1991 – 1993)

## Diskografia
### Štúdiové albumy

### Kompilácie

### EP
* *[[Dork (EP)|Dork]]* (1993)
* *[[Behind the Times]]* (1993)
* *[[Eddie Picnic's All Wet]]* (1994)
* *[[This Is Berkeley, Not West Bay]]* (1994)
* *[[AFI/Heckle Split]]* (1995)
* *[[Bombing the Bay]]* (1995)
* *[[Fly in the Ointment]]* (1995)
* *[[A Fire Inside EP]]* (1998)
* *[[Black Sails EP]]* (1999)
* *[[All Hallow's EP]]* (1999)
* *[[The Days of the Phoenix EP]]* (2001)
* *[[336/Now the World|336/Now the World Picture Disc]]* (2002)

### Single

## Videografia
### DVD
* *[[Sing the Sorrow]]* DVD edition (2003)
* *[[I Heard a Voice]]* (2006)

### Videoklipy
* „He Who Laughs Last…“ z albumu *[[Very Proud of Ya]]* (1996)
* „Third Season“ z albumu *[[Shut Your Mouth and Open Your Eyes]]* (1997)
* „Totalimmortal“ z EP *[[All Hallow's EP]]* (1999)
* „The Days of the Phoenix“ z albumu *[[The Art of Drowning]]* (2000)
* „Girl's Not Grey“ z albumu *[[Sing the Sorrow]]* (2003)
* „The Leaving Song Pt. II“ z albumu *[[Sing the Sorrow]]* (2003)
* „Silver and Cold“ z albumu *[[Sing the Sorrow]]* (2004)
* „Miss Murder“ z albumu *[[Decemberunderground]]* (2006) (2 verzie, rozšírená verzia začína skladbou „Prelude 12/21“)
* „Love Like Winter“ z albumu *Decemberunderground* (2006) (2 verzie, rozšírená verzia začíná záverom piesne „The Interview“)
* „Medicate“ z albumu *[[Crash Love]]* (2009)
* „Bautiful Thieves“ z albumu *Crash Love* (2010)
* „I Hope You Suffer“ z albumu *[[Burials]]* (2013)
* „17 Crimes“ z albumu Burials (2013)

## Externé odkazy
* oficiálna stránka skupiny
* stránka oficiálneho fanklubu skupiny 

## Referencie


AFI
AFI
AFI